CELEX: C2007/140/55
Language: el
Date: 2007-06-23 00:00:00
Title: Υπόθεση T-125/07: Προσφυγή της 16ης Μαΐου 2007 — Scientific and Technological Committee κ.λπ. κατά Potocnik κ.λπ., Μελών της Επιτροπής

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/33
            
         Προσφυγή της 16ης Μαΐου 2007 — Scientific and Technological Committee κ.λπ. κατά Potocnik κ.λπ., Μελών της Επιτροπής
   (Υπόθεση T-125/07)
   (2007/C 140/55)
   Γλώσσα διαδικασίας: η πολωνική
   Διάδικοι
   
      Προσφεύγουσα: Scientific and Technological Committee of AGH University of Science and Technology κ.λπ. (Κρακοβία, Πολωνία) (εκπρόσωπος: A. Żuraniewski, δικηγόρος)
   
      Καθών: J. Potocnik, Σ. Δήμας και A. Piebalgs, Μέλη της Επιτροπής των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να αναγνωρίσει ότι οι J. Potocnik, Σ. Δήμας και A. Piebalgs, Μέλη της Επιτροπής των Ευρωπαϊκών Κοινοτήτων, παραλείποντας να αναλάβουν άμεση δράση για την προστασία της ζωής του πληθυσμού της Ευρωπαϊκής Ενώσεως (ΕΕ), αφότου έλαβαν τα τρία έγγραφα που εκθέτουν τους κινδύνους που απορρέουν από την τεχνική αποθέσεως CO2 σε γεωλογικά στρώματα, υπέπεσαν σε παράλειψη με την οποία προκλήθηκε παρούσα και συνεχής κατάσταση κινδύνου για τη ζωή του πληθυσμού της ΕΕ, καθώς και κίνδυνος οικολογικής καταστροφής·
            
         
               —
            
            
               να αναγνωρίσει την ανάγκη διεξαγωγής των προτεινόμενων ερευνών·
            
         
               —
            
            
               να αναγνωρίσει την ανάγκη πλήρους χρηματοδοτήσεως των μελετών που δεν έχουν μεν εμπορική απήχηση, αλλά συμβάλλουν στην προστασία της ζωής του πληθυσμού της ΕΕ·
            
         
               —
            
            
               να αναγνωρίσει την ανάγκη αναστολής, εντός της ΕΕ, περαιτέρω διαδικασιών για την εισπίεση CO2 σε γεωλογικά στρώματα μέχρι την ολοκλήρωση των προτεινόμενων μελετών.
            
         Ισχυρισμοί και κύρια επιχειρήματα
   Οι προσφεύγοντες ζητούν να αναγνωριστεί η παράλειψη ανάληψης δράσεως εκ μέρους των Μελών της Ευρωπαϊκής Επιτροπής, τα οποία ενημερώθηκαν από τους ίδιους για τους κινδύνους που απορρέουν για την ανθρώπινη υγεία και το φυσικό περιβάλλον από την ελεύθερη απόθεση διοξειδίου του άνθρακα σε γεωλογικά στρώματα, αλλά δεν έλαβαν τα κατάλληλα μέτρα για την πρόληψη των αρνητικών συνεπειών από την εφαρμογή των εν λόγω τεχνικών. Οι προσφεύγοντες υποστηρίζουν ότι, αφότου ζήτησαν από τα Μέλη της Επιτροπής να αναλάβουν δράση και να διεξαγάγουν τις προτεινόμενες από τους ίδιους μελέτες σχετικά με τις συνέπειες της αποθέσεως διοξειδίου του άνθρακα σε επιφανειακά στρώματα του εδάφους, οι καθών δεν έλαβαν καμία θέση ως προς τα προβλήματα που εκτίθενται στις καταγγελίες που τους υποβλήθηκαν. Οι προσφεύγοντες ισχυρίζονται ότι η αδράνεια αυτή συνιστά παράβαση στο πλαίσιο της έννομης τάξεως της Ευρωπαϊκής Ενώσεως και δεν συνάδει προς τις υποχρεώσεις που υπέχουν τα Μέλη της Επιτροπής.